title: 2007/478/EZ: Odluka Komisije od 25. lipnja 2007. o kompatibilnosti mjera koje poduzima Irska sukladno članku 3.a stavku 1. Direktive Vijeća 89/552/EEZ o usklađivanju određenih odredaba propisanih zakonima i drugim propisima u državama članicama u pogledu obavljanja djelatnosti televizijskog emitiranja s propisima Zajednice

text:
               06/Sv. 9

               HR

               Službeni list Europske unije

               148

         32007D0478

               L 180/17

               SLUŽBENI LIST EUROPSKE UNIJE

         ODLUKA KOMISIJE
   od 25. lipnja 2007.
   o kompatibilnosti mjera koje poduzima Irska sukladno članku 3.a stavku 1. Direktive Vijeća 89/552/EEZ o usklađivanju određenih odredaba propisanih zakonima i drugim propisima u državama članicama u pogledu obavljanja djelatnosti televizijskog emitiranja s propisima Zajednice
   (2007/478/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/552/EEZ o usklađivanju određenih odredaba propisanih zakonima i drugim propisima u državama članicama u pogledu obavljanja djelatnosti televizijskog emitiranja (1), a posebno njezin članak 3.a stavak 2.,
   uzimajući u obzir mišljenje odbora osnovanog sukladno članku 23.a Direktive 89/552/EEZ,
   budući da:

               (1)

               Irska je dopisom od 7. studenoga 2002. obavijestila Komisiju o mjerama koje će poduzeti sukladno članku 3.a stavku 1. Direktive 89/552/EEZ.

               (2)

               Komisija je u roku od tri mjeseca nakon primitka te obavijesti potvrdila da su predmetne mjere u skladu s propisima Zajednice, posebno u pogledu proporcionalnosti mjera i transparentnosti nacionalnog postupka za savjetovanje.

               (3)

               Komisija je prilikom svog razmatranja uzela u obzir raspoložive podatke o irskom medijskom prostoru.

               (4)

               Popis događaja od velike važnosti za društvo koji su uključeni u irske mjere sastavljen je na jasan i transparentan način, a o tome su u Irskoj pokrenuta opširna savjetovanja.

               (5)

               Komisija je sa zadovoljstvom utvrdila da događaji navedeni u irskim mjerama ispunjavaju najmanje dva od sljedećih kriterija za koje se smatra da su pouzdani pokazatelji važnosti događaja za društvo: i. poseban opći odjek u državi članici, a ne samo značaj onima koji inače prate predmetni sport ili aktivnost; ii. općenito priznata, izrazita kulturna važnost koju tom događaju pridaje stanovništvo države članice, posebno kao katalizator kulturnog identiteta; iii. sudjelovanje državne reprezentacije u predmetnom natjecanju ili turniru od međunarodne važnosti; i iv. činjenica da se događaj tradicionalno emitira na besplatnoj televiziji i privlači veliki dio televizijskoga gledateljstva.

               (6)

               Znatan broj događaja navedenih u irskim mjerama, uključujući ljetne Olimpijske igre, utakmice Svjetskog prvenstva u nogometu i Europskog prvenstva u nogometu u kojima sudjeluje irska nacionalna reprezentacija, kao i prvu utakmicu, polufinale i finale tih turnira, spada u kategoriju događaja koji se tradicionalno smatraju događajima od velike važnosti za društvo, kako je izričito navedeno u uvodnoj odredbi 18. Direktive 97/36/EZ. Ti događaji u cijelosti imaju poseban opći odjek u Irskoj, budući da su posebno popularni među cjelokupnim stanovništvom, a ne samo među onima koji obično prate sportske događaje. Štoviše, utakmice Svjetskog i Europskog prvenstva u nogometu u kojima sudjeluje Irska imaju opće priznatu izrazitu kulturnu važnost kao katalizator nacionalnog kulturnog identiteta. Te utakmice djeluju kao točke okupljanja za društvo u cjelini i pomažu izgradnji nacionalnog identiteta i ponosa stanovnika što su Irci.

               (7)

               Irske domaće i gostujuće kvalifikacijske utakmice za Europsko i Svjetsko prvenstvo u nogometu imaju poseban opći odjek u Irskoj, zbog toga što ih prati znatno veći broj gledatelja nego inače.

               (8)

               Gaelski nogomet i hurling (irski hokej) izrazito su irski sportovi. Stoga sve irske finalne utakmice gaelskog nogometa i hurlinga između grofovija imaju opće priznatu izrazitu kulturnu važnost za irsko stanovništvo kao katalizator nacionalnog kulturnog identiteta.

               (9)

               U Irskoj se ragbi igra organizirano diljem cijele države. Stoga utakmice na prvenstvu Šest nacija i finalnom turniru kupa u ragbiju u kojima sudjeluje Irska imaju poseban opći odjek među stanovništvom Irske. Budući da utakmice na finalnom turniru Svjetskog kupa u ragbiju u kojima sudjeluje Irska predstavljaju sudjelovanje irske nacionalne reprezentacije na velikom međunarodnom natjecanju, one utječu na irski nacionalni identitet.

               (10)

               Poseban opći odjek navedenih konjskih utrka i konjičkih sportskih događaja u Irskoj rezultat je velikog utjecaja irskog konjogojstva na seoske zajednice diljem države. Najvažnije konjske utrke u Irskoj su Irish Grand National i Irish Derby. S obzirom na važnost konjskih trka za turizam i međunarodni ugled Irske, ti događaji imaju opće priznatu izrazitu kulturnu važnost za irsko stanovništvo kao katalizator nacionalnog kulturnog identiteta. Kup nacija na Dublin Horse Showu također ima izrazitu kulturnu važnost budući da promiče irsku disciplinu preponskog jahanja i privlači najjače ekipe u sportu preponskog jahanja.

               (11)

               Navedeni događaji tradicionalno se emitiraju na besplatnoj televiziji te privlače veliki broj televizijskoga gledateljstva u Irskoj.

               (12)

               Iz razloga velikog javnog interesa za osiguranjem pristupa široke javnosti emitiranju događaja od velike važnosti za društvo, irske mjere čine se razmjernima i može ih se smatrati opravdanim odstupanjem od temeljne slobode pružanja usluga iz Ugovora o EZ-u.

               (13)

               Irske mjere su u skladu s pravilima EZ-a o tržišnom natjecanju jer se definicija televizijskih kuća koje ispunjavaju uvjete za emitiranje navedenih događaja temelji na objektivnim kriterijima koji omogućuju stvarno i potencijalno tržišno natjecanje za stjecanje prava na emitiranje tih događaja. Usto, broj navedenih događaja nije toliko nerazmjeran da bi krivulja tržišnog natjecanja ukazivala na pad tržišta besplatne televizije i pretplatničke televizije.

               (14)

               Nakon što je Komisija ostale države članice obavijestila o irskim mjerama i nakon savjetovanja s Odborom osnovanim sukladno članku 23.a Direktive 89/552/EEZ, glavni direktor za obrazovanje i kulturu je dopisom od 10. veljače 2003. obavijestio Irsku da Europska komisija nema namjere uložiti prigovor na izvještene mjere.

               (15)

               Irske mjere donesene su 13. ožujka 2003.

               (16)

               Te su mjere objavljene u seriji „C”Službenog lista Europske unije
                   (2) sukladno članku 3.a stavku 2. Direktive 89/552/EEZ kako je izmijenjena Direktivom 97/36/EZ.

               (17)

               Iz presude prvostupanjskog suda u predmetu T-33/01, Infront WM protiv Komisije, proizlazi da izjava o tome da su mjere koje su poduzete u skladu s člankom 3.a stavkom 1. Direktive 89/552/EEZ u skladu s propisima Zajednice, predstavlja odluku u smislu članka 249. Ugovora o EZ-u koju stoga Komisija mora prihvatiti. Sukladno tome, ovom Odlukom je potrebno izjaviti da su mjere o kojima je izvijestila Irska u skladu s propisima Zajednice. Te je mjere, u obliku kako ih je konačno poduzela Irska i kako su utvrđene u Prilogu ovoj Odluci, potrebno objaviti u Službenom listu sukladno članku 3.a stavku 2. Direktive 89/552/EEZ,

         ODLUČILA JE:
   Članak 1.
   Mjere poduzete u skladu s člankom 3.a stavkom 1. Direktive 89/552/EEZ o kojima je Irska 7. studenoga 2002. obavijestila Komisiju, u obliku kako su objavljene u Službenom listu Europske unije C 100 od 26. travnja 2003., u skladu su s propisima Zajednice.
   Članak 2.
   Mjere, u obliku kako ih je konačno poduzela Irska i kako su utvrđene u Prilogu ovoj Odluci, objavljuju se u Službenom listu sukladno članku 3.a stavku 2. Direktive 89/552/EEZ.

      Sastavljeno u Bruxellesu 25. lipnja 2007.

            Za Komisiju

         Viviane REDING

            Članica Komisije

      (1)  SL L 298, 17.10.1989., str. 23. Direktiva kako je izmijenjena Direktivom 97/36/EZ Europskog parlamenta i Vijeća (SL L 202, 30.7.1997., str. 60.).

      (2)  SL L 100, 26.4.2003., str. 12.

      PRILOG

         Objava u skladu s člankom 3.a stavkom 2. Direktive Vijeća 89/552/EEZ o usklađivanju određenih odredaba propisanih zakonima i drugim propisima u državama članicama u pogledu obavljanju djelatnosti televizijskog emitiranja

      Mjere koje je poduzela Irska i koje se objavljuju sukladno članku 3.a stavku 2. Direktive 89/552/EEZ su sljedeće:

         „BROJ 28. IZ 1999.

            Zakon o radiodifuziji (televizijsko praćenje velikih događaja), 1999.

               Raspored odjeljaka

            Odjeljci

                     1.

                  Tumačenje

                     2.

                  Utvrđivanje velikih događaja

                     3.

                  Savjetovanje

                     4.

                  Dužnosti televizijskih kuća u pogledu određenih događaja

                     5.

                  Dužnosti televizijskih kuća u pogledu događaja država članica

                     6.

                  Građanski pravni lijekovi

                     7.

                  Opravdane tržišne cijene

                     8.

                  Skraćeni naziv

            Navedeni zakoni

         Zakon o Europskim zajednicama, 1972., br. 27.
         Izmjena Zakona o Europskim zajednicama, 1993., br. 25.

            Zakon o radiodifuziji (televizijsko praćenje velikih događaja), 1999.

         Zakon kojim se osigurava televizijsko praćenje događaja od velike važnosti za društvo, kojim se preuzima članak 3.a Direktive Vijeća 89/552/EEZ od 3. listopada 1989. kako je izmijenjena Direktivom Vijeća 97/36/EZ od 30. lipnja 1997. i kojim se osiguravaju ostala povezana pitanja. 13. studenoga 1999. za donošenje od strane irskog parlamenta Oireachtas, kako slijedi:

                     (1)

                     U ovom Zakonu:

                                 ‚televizijska kuća’ ima značenje iz Direktive Vijeća;

                                 ‚Direktiva Vijeća’ znači Direktiva Vijeća 89/552/EEZ od 3. listopada 1989. (1) kako je izmijenjena Direktivom Vijeća 97/36/EZ od 30. lipnja 1997. (2);

                                 ‚Sporazum o EGP-u’ ima značenje iz Izmjene zakona o Europskim zajednicama, 1993.;

                                 ‚događaj’ znači događaj za koji je zainteresirana opća javnost u Europskoj uniji, nekoj državi članici ili u državi, ili u znatnom dijelu države, a koji organizira organizator događaja koji sukladno zakonu ima pravo prodavati prava na emitiranje događaja;

                                 ‚besplatna televizijska usluga’ znači usluga televizijskog emitiranja za potrebe prijema, za koju osoba koja tu uslugu pruža ne naplaćuje nikakvu naknadu;

                                 ‚država članica’ znači država članica Europskih zajednica (u smislu Zakona o Europskim zajednicama, 1972.) i uključuje državu koja je država-ugovorna stranka Sporazuma o EGP-u;

                                 ‚ministar’ znači ministar za umjetnost, baštinu, Gaeltacht (područja u kojima se govori irskim gaelskim jezikom) i otoke;

                                 ‚gotovo opće praćenje’ znači:

                                             (a)

                                             usluga besplatne televizije, čiji je prijem dostupan najmanje 95 % stanovništva države; ili

                                             (b)

                                             u slučaju da je u bilo kojem trenutku manje od tri televizijske kuće u mogućnosti pružati praćenje koje se zahtijeva sukladno stavku (a), usluga besplatne televizije, čiji je prijem dostupan najmanje 90 % stanovništva države;

                                 ‚kvalificirana televizijska kuća’ znači televizijska kuća koja se na temelju pododjeljka 2. smatra kvalificiranom televizijskom kućom;

                                 ‚televizijsko emitiranje’ ima značenje iz Direktive Vijeća.

                     (2)

                     Sljedeće televizijske kuće smatraju se kvalificiranim televizijskim kućama:

                                 (a)

                                 do 31. prosinca 2001., televizijska kuća koja pruža besplatnu uslugu televizijskog praćenja određenog događaja, do koje pristup ima najmanje 85 % stanovništva države;

                                 (b)

                                 od 1. siječnja 2002. nadalje, televizijska kuća koja pruža gotovo opće praćenje određenog događaja.

                     (3)

                     U smislu pododjeljka 2., dvije ili više televizijskih kuća koje sklope ugovor ili se dogovore o zajedničkom pružanju gotovo općeg praćenja određenog događaja smatraju se jednom televizijskom kućom u pogledu tog događaja.

                     (4)

                     Televizijska kuća može zatražiti da ministar riješi bilo koji spor u vezi s opsegom besplatne televizijske usluge koju televizijska kuća pruža u državi, u smislu pododjeljka 2. i definicije ‚gotovo općeg praćenja’ u pododjeljku 1.

                     (5)

                     Ministar se može prije rješavanja spora iz pododjeljka 4. savjetovati sa svim tehničkim stručnjacima i drugim osobama ili tijelima za koje smatra da su primjereni.

                     (6)

                     U ovom Zakonu:

                                 (a)

                                 pozivanje na bilo koju zakonsku odredbu, osim ako iz konteksta ne proizlazi drukčije, smatra se pozivanjem na onu zakonsku odredbu kako je izmijenjena ili proširena na temelju bilo koje kasnije zakonske odredbe, uključujući ovaj Zakon;

                                 (b)

                                 pozivanje na odjeljak je pozivanje na odjeljak ovog Zakona, osim ako nije naznačeno da se radi o pozivanju na neku drugu zakonsku odredbu;

                                 (c)

                                 pozivanje na pododjeljak, stavak ili podstavak je pozivanje na pododjeljak, stavak ili podstavak odredbe u kojoj se to pozivanje nalazi, osim ako nije naznačeno da se radi o pozivanju na neku drugu zakonsku odredbu.

                     (1)

                     Ministar može nalogom:

                                 (a)

                                 odrediti događaje od velike važnosti za društvo za koje je potrebno, u interesu javnosti, osigurati kvalificiranoj televizijskoj kući pravo na praćenje tog događaja putem besplatne televizijske usluge; i

                                 (b)

                                 odrediti treba li praćenje događaja određenog u stavku (a) putem besplatne televizijske usluge biti dostupno:

                                             i.

                                             izravno, odgođeno ili i izravno i odgođeno; i

                                             ii.

                                             u cijelosti, djelomično ili i u cijelosti i djelomično.

                     (2)

                     Prilikom donošenja odluke na temelju pododjeljka 1. točke (a) ministar uzima u obzir sve okolnosti, a posebno svaki od sljedećih kriterija:

                                 (a)

                                 razmjer posebnog općeg odjeka predmetnog događaja među stanovništvom Irske;

                                 (b)

                                 razmjer opće priznate izrazite kulturne važnosti predmetnog događaja za stanovništvo Irske.

                     (3)

                     Ministar prilikom utvrđivanja u kojoj su mjeri ispunjeni kriteriji iz pododjeljka 2. može u obzir uzeti sljedeće čimbenike:

                                 (a)

                                 da li na događaju sudjeluju nacionalna ili nenacionalna reprezentacija ili Irci;

                                 (b)

                                 prošlu praksu ili iskustvo u vezi s televizijskim praćenjem predmetnog događaja ili sličnih događaja.

                     (4)

                     Prilikom donošenja odluke na temelju pododjeljka 1. točke (b), ministar uzima u obzir sljedeće:

                                 (a)

                                 prirodu događaja;

                                 (b)

                                 vrijeme u državi kada se događaj odvija;

                                 (c)

                                 aspekte praktičnosti emitiranja.

                     (5)

                     Ministar može uredbom opozvati ili izmijeniti nalog na temelju ovog odjeljka.

                     (6)

                     Ministar se prije donošenja, opoziva ili izmjene naloga na temelju ovog odjeljka savjetuje s ministrom za turizam, sport i rekreaciju.

                     (7)

                     U slučaju prijedloga za donošenjem, opozivom ili izmjenom naloga na temelju ovog odjeljka, nacrt naloga upućuje se obim domovima irskog parlamenta Oireachtas, a nalog se ne izdaje sve dok svaki dom ne donese odluku o odobrenju nacrta.

                     (1)

                     Prije izdavanja naloga na temelju odjeljka 2., ministar:

                                 (a)

                                 poduzima sve što je u njegovoj moći kako bi se savjetovao s organizatorima događaja i televizijskim kućama koji se nalaze pod nadležnošću države u smislu Direktive Vijeća;

                                 (b)

                                 objavljuje obavijest o događaju koji namjerava odrediti na temelju tog odjeljka u barem jednoj novini koja izlazi u cijeloj državi; i

                                 (c)

                                 poziva javnost da uputi primjedbe o namjeravanom određivanju.

                     (2)

                     Ako nije moguće utvrditi tko je organizator događaja ili ako se organizator ili televizijska kuća pod nadležnošću države ne odazovu na ministrove napore da se s njima posavjetuje, to ne sprečava izdavanje naloga na temelju odjeljka 2.

                     (1)

                     Ako televizijska kuća pod nadležnošću države koja nije kvalificirana televizijska kuća stekne ekskluzivna prava na emitiranje određenog događaja, ta televizijska kuća ne smije emitirati događaj, osim ako događaj nije bio dostupan kvalificiranoj televizijskoj kući, sukladno nalogu na temelju odjeljka 2., na zahtjev i uz plaćanje opravdane tržišne cijene.

                     (2)

                     Ako televizijska kuća stekne pravo na emitiranje određenog događaja (na temelju ovog odjeljka ili izravno), kvalificirana televizijska kuća emitira događaj putem besplatne televizijske usluge koja osigurava gotovo opće praćenje u skladu s nalogom na temelju odjeljka 2.

                     (3)

                     U ovom odjeljku, ‚određeni događaj’ znači događaj koji je određen u nalogu na temelju odjeljka 2.

               5.   Ako je druga država članica neki događaj odredila kao događaj od velike važnosti za društvo u toj državi članici, a Europska komisija je obavijestila o mjerama koje je ta država članica poduzela u skladu s člankom 3.a stavkom 2. Direktive Vijeća, nijedna televizijska kuća pod nadležnošću države koja stekne ekskluzivna prava na određeni događaj ne smije ostvarivati ta ekskluzivna prava tako da znatnom dijelu javnosti u toj državi članici bude uskraćena mogućnost praćenja događaja u skladu s poduzetim mjerama.

                     (1)

                     Ako neka televizijska kuća (‚oštećena televizijska kuća’) smatra da je jedna ili više televizijskih kuća (‚druga televizijska kuća’) obavljala, obavlja ili namjerava obavljati bilo koju djelatnost ili radnju zabranjenu odjeljkom 4. ili 5., oštećena televizijska kuća ima pravo podnijeti zahtjev višem sudu za sljedeće pravne lijekove protiv druge televizijske kuće:

                                 (a)

                                 zabrana drugoj televizijskoj kući da obavlja i pokušava obavljati djelatnosti ili radnje zabranjene odjeljkom 4. ili 5.;

                                 (b)

                                 izjavu da je ugovor na temelju kojega je druga televizijska kuća stekla ekskluzivna prava na određeni događaj ništavan;

                                 (c)

                                 naknadu štete od druge televizijske kuće;

                                 (d)

                                 uputu da se oštećenoj televizijskoj kući ponudi pravo na pružanje televizijskog praćenja događaja po opravdanim tržišnim cijenama.

                     (2)

                     Zahtjev višem sudu u vezi s nalogom iz pododjeljka 1. predstavlja samo prijedlog, a sud prilikom razmatranja predmeta može donijeti privremeni ili provizorni nalog ako to smatra primjerenim.

                     (1)

                     U smislu odjeljka 4. pododjeljka 1., ako se televizijske kuće ne mogu usuglasiti o tome što predstavlja opravdane tržišne cijene televizijskog praćenja događaja, bilo koja televizijska kuća može podnijeti zahtjev u obliku sažetka višem sudu za utvrđivanje opravdane tržišne cijene za događaj.

                     (2)

                     Sudska odluka iz pododjeljka 1. može sadržavati one posljedične ili dodatne odredbe koje viši sud smatra primjerenima.

               8.   Ovaj Zakon može se navoditi kao Zakon o radiodifuziji (televizijsko praćenje velikih događaja), 1999.
         Podzakonski akti
         S.I. br. 99. iz 2003.
         Nalog (određivanje velikih događaja) iz 2003. izdan na temelju Zakona o radiodifuziji (televizijsko praćenje velikih događaja) iz 1999.
         Ja, Dermot Ahern, ministar za komunikacije, morske i prirodne izvore, izvršavajući ovlasti koje su mi dodijeljene sukladno pododjeljku 1. odjeljka 2. Zakona o radiodifuziji (televizijsko praćenje velikih događaja), 1999. (br. 28. iz 1999.) i Nalogom o radiodifuziji (prijenos resornih, upravnih i ministarskih funkcija) iz 2002. (S.I. br. 302. iz 2002.) (kako je prilagođen morskim i prirodnim izvorima), Nalogom (promjena naziva resora i titule ministra) iz 2002. (S. I. br. 307. iz 2002.)), nakon savjetovanja s ministrom za umjetnosti, sport i turizam kako je predviđeno pododjeljkom 6. (kako je prilagođen turizmom, sportom i rekreacijom), Nalogom (promjena naziva resora i titule ministra) iz 2002. (S. I. br. 307. iz 2002.)) tog odjeljka, ovime proglašavam sljedeći nalog u vezi s kojim je, na temelju pododjeljka 7. tog odjeljka, nacrt bio upućen obim domovima irskog parlamenta Oireachtas, a svaki je dom donio odluku o odobrenju nacrta:

                     1.

                     Ovaj Nalog može se navoditi kao Nalog (određivanje velikih događaja) iz 2003. izdan na temelju Zakona o radiodifuziji (televizijsko praćenje velikih događaja) iz 1999.

                     2.

                     Događaji navedeni u Dodatku ovom Nalogu određeni su kao događaji od velike važnosti za društvo za koje je potrebno, u interesu javnosti, osigurati kvalificiranoj televizijskoj kući pravo na izravno praćenje tog događaja putem besplatne televizijske usluge.

                     3.

                     Sve utakmice na ragbijaškom turniru Šest nacija u kojima sudjeluje Irska određene su kao događaji od velike važnosti za društvo za koje je potrebno, u interesu javnosti, osigurati kvalificiranoj televizijskoj kući pravo na odgođeno praćenje tog događaja putem besplatne televizijske usluge.

               POPIS

            Propis 2.

         Ljetne Olimpijske igre
         Sveirske finalne utakmice gaelskog nogometa i hurlinga između grofovija
         Irske domaće i gostujuće kvalifikacijske utakmice za Europsko prvenstvo u nogometu i Svjetsko prvenstvo u nogometu (FIFA)
         Irske utakmice na finalnom turniru Europskog prvenstva u nogometu i na finalnom turniru Svjetskog prvenstva u nogometu (FIFA)
         Prva utakmica, polufinale i finale finalnog turnira Europskog prvenstva u nogometu i finalnog turnira Svjetskog prvenstva u nogometu (FIFA)
         Utakmice na finalnom turniru Svjetskog kupa u ragbiju u kojima sudjeluje Irska
         Irish Grand National i Irish Derby
         Kup nacija na Dublin Horse Showu

            IZDANO s mojim službenim pečatom,
            13. ožujka 2003.

               DERMOT AHERN

                  Ministar za komunikacije, morske i prirodne izvore.”


title: Odluka Komisije оd 18. travnja 2017. o Instrumentu za izbjeglice u Turskoj o izmjeni Odluke Komisije C(2015) 9500 od 24. studenoga 2015.

text:
               19.4.2017

               HR

               Službeni list Europske unije

               C 122/4

         ODLUKA KOMISIJE
   оd 18. travnja 2017.
   o Instrumentu za izbjeglice u Turskoj o izmjeni Odluke Komisije C(2015) 9500 od 24. studenoga 2015. (1)

   (2017/C 122/04)
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 210. stavak 2. i članak 214. stavak 6.,
   budući da:

               (1)

               Odlukom Komisije C(2015) 9500 final uspostavljen je koordinacijski mehanizam – Instrument za izbjeglice u Turskoj (dalje u tekstu „Instrument”) – za pomoć Turskoj u ispunjavanju prijekih humanitarnih i razvojnih potreba izbjeglica i njihovih zajednica domaćina te potporu nacionalnim i lokalnim nadležnim tijelima u upravljanju i suočavanju s posljedicama priljeva izbjeglica. Instrumentom se nastoje koordinirati i racionalizirati mjere koje se financiraju iz proračuna Unije i bilateralnih doprinosa država članica.

               (2)

               Predstavnici vlada država članica usuglasili su se 3. veljače 2016. u okviru Coreper-a o „Zajedničkom dogovoru kojim se uspostavlja okvir za upravljanje i uvjete Instrumenta za izbjeglice u Turskoj između država članica i Komisije” (2) (dalje u tekstu „Zajednički dogovor”) te o obrascu potvrde o doprinosima kojom se države članice obvezuju davati doprinose u Instrument za izbjeglice u Turskoj.

               (3)

               U okviru Coreper-a 3. veljače 2016. države članice usuglasile su se da će ukloniti upućivanja na zatezne kamate iz nacrta Zajedničkog dogovora i nacrta obrasca potvrde o doprinosima. Odlukom Komisije C(2016) 855 izmijenjena je Odluka Komisije C(2015) 9500 final kako bi se uskladila sa Zajedničkim dogovorom.

               (4)

               U skladu s točkom 2. Zajedničkog dogovora Komisija je odgovorna za upravljanje doprinosima u skladu s Uredbom (EU, Euratom) br. 966/2012 (3) i Delegiranom uredbom Komisije (EU) br. 1268/2012 (4). To obuhvaća odredbe o utvrđivanju iznosa potraživanja (5) i o plaćanju (zateznih) kamata (6).

               (5)

               Člankom 83. stavkom 1. Delegirane uredbe Komisije (EU) br. 1268/2012 propisuje se da se na svaki iznos potraživanja koji nije bio plaćen u roku navedenom u obavijesti o terećenju obračunavaju kamate, ne dovodeći u pitanje bilo koje posebne odredbe koje proizlaze iz primjene posebnih sektorskih propisa.

               (6)

               Doprinosi država članica u Instrument za izbjeglice u Turskoj dobrovoljni su i, za razliku od vlastitih sredstava, ne odgovaraju već postojećoj obvezi. Stoga nije primjereno od država članica zahtijevati da plaćaju zatezne kamate na doprinose u Instrument za izbjeglice u Turskoj. Odluka Komisije C(2015) 9500 trebala bi se stoga shodno tome izmijeniti kako bi se utvrdilo odstupanje od članka 83. stavka 1. Pravila o primjeni Financijske uredbe.

               (7)

               Komisija će nastaviti pratiti pravovremeno plaćanje doprinosa država članica u Instrument za izbjeglice u Turskoj koje je ključno za osiguranje postizanja njegovih ciljeva te o tome obavještavati Upravljački odbor Instrumenta.

               (8)

               Ova bi se Odluka trebala primjenjivati retroaktivno od 10.veljače 2016., datuma donošenja Odluke Komisije C(2016) 855, kako bi se obuhvatili doprinosi koje su države članice već platile,

         ODLUČILA JE:
   Članak 1.
   Odluka Komisije C(2015) 9500 mijenja se kako slijedi:
   u članku 6. sljedeći se tekst dodaje stavku 3.:

      „Na doprinos države članice u Instrument za izbjeglice u Turskoj ne obračunavaju se zatezne kamate.”

   Članak 2.
   Ova se Odluka primjenjuje od 10. veljače 2016.

      Sastavljeno u Bruxellesu 18. travnja 2017.

            Za Komisiju

         Günther H. OETTINGER

            Član Komisije

      (1)  Kako je izmijenjena Odlukom Komisije C(2016) 855 final.

      (2)  Vidjeti dokument COMBUD 49/1/16 REV1.

      (3)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije kojom se stavlja izvan snage Uredba Vijeća (EZ, Euratom) br. 1605/2002, SL L 298, 26.10.2012., str. 1.

      (4)  Delegirana uredba Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije, SL L 362, 31.12.2012., str. 1.

      (5)  Članak 78. Uredbe (EU, Euratom) br. 966/2012 i članak 81. Delegirane uredbe Komisije (EU) br. 1268/2012.

      (6)  Članak 83. Delegirane uredbe Komisije (EU) br. 1268/2012.


title: Odluka Europskog parlamenta (EU) 2015/1708 od 29. travnja 2015. o zatvaranju računa Zajedničkog poduzeća ARTEMIS za financijsku godinu 2013.

text:
               30.9.2015

               HR

               Službeni list Europske unije

               L 255/422

      ODLUKA EUROPSKOG PARLAMENTA (EU) 2015/1708
      od 29. travnja 2015.
      o zatvaranju računa Zajedničkog poduzeća ARTEMIS za financijsku godinu 2013.
      EUROPSKI PARLAMENT,

                  —

                  uzimajući u obzir konačne godišnje financijske izvještaje Zajedničkog poduzeća ARTEMIS za financijsku godinu 2013.,

                  —

                  uzimajući u obzir izvješće Revizorskog suda o godišnjim financijskim izvještajima Zajedničkog poduzeća ARTEMIS za financijsku godinu 2013. zajedno s odgovorima Zajedničkog poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Zajedničko poduzeće za izvršenje proračuna za financijsku godinu 2013. (05306/2015 – C8-0049/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (4), a posebno njezin članak 209.,

                  —

                  uzimajući u obzir Uredbu Vijeća (EZ) br. 74/2008 od 20. prosinca 2007. o osnivanju „Zajedničkog poduzeća ARTEMIS” za provedbu zajedničke tehnološke inicijative o ugrađenim računalnim sustavima (5),

                  —

                  uzimajući u obzir Uredbu Vijeća (EU) br. 561/2014 od 6. svibnja 2014. o osnivanju zajedničkog poduzeća ECSEL (6), a posebno njezin članak 1. stavak 2. i članak 12.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (8),

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0103/2015),

         1.

            odgađa zatvaranje računa Zajedničkog poduzeća ARTEMIS za financijsku godinu 2013.;

         2.

            nalaže svojem predsjedniku da ovu Odluku proslijedi izvršnom direktoru Zajedničkog poduzeća ECSEL, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 452, 16.12.2014., str. 8.

         (2)  SL C 452, 16.12.2014., str. 9.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 30, 4.2.2008., str. 52.

         (6)  SL L 169, 7.6.2014., str. 152.

         (7)  SL L 357, 31.12.2002., str. 72.

         (8)  SL L 38, 7.2.2014., str. 2.


title: 2012/446/EU: Odluka Vijeća od 24. srpnja 2012. o pokretanju automatizirane razmjene daktiloskopskih podataka u Mađarskoj

text:
286                   HR                              Službeni list Europske unije                                              19/Sv. 16
32012D0446
28.7.2012.                                         SLUŽBENI LIST EUROPSKE UNIJE                                                 L 202/23
                                                          ODLUKA VIJEĆA
                                                         od 24. srpnja 2012.
                             o pokretanju automatizirane razmjene daktiloskopskih podataka u Mađarskoj
                                                            (2012/446/EU)
VIJEĆE EUROPSKE UNIJE,                                                         razmjenu podataka i na njega država članica mora odgo
                                                                               voriti procijeni da ispunjava preduvjete za razmjenu
uzimajući u obzir Odluku Vijeća 2008/615/PUP od 23. lipnja                     podataka u odgovarajućoj kategoriji podataka.
2008. o produbljivanju prekogranične suradnje, posebno u
suzbijanju terorizma i prekograničnog kriminala (1), a posebno          (5)    Mađarska je ispunila upitnik o zaštiti podataka i upitnik o
njezin članak 25.,                                                             razmjeni daktiloskopskih podataka.
uzimajući u obzir Odluku Vijeća 2008/616/PUP od 23. lipnja              (6)    Mađarska je provela uspješan pokus s Austrijom.
2008. o provedbi Odluke 2008/615/PUP (2), a posebno njezin
članak 20. i poglavlje 4. Priloga navedenoj Odluci,                     (7)    U Mađarskoj je obavljen ocjenjivački posjet o kojem je
                                                                               austrijski ocjenjivački tim sastavio izvješće koje je
budući da:                                                                     dostavio nadležnoj radnoj skupini Vijeća.
(1)     U skladu s Protokolom o prijelaznim odredbama koji je           (8)    Vijeću je predstavljeno cjelokupno izvješće o ocjeni koje
        priložen Ugovoru o Europskoj uniji, Ugovoru o funkcio                 sadrži sažetak rezultata upitnika, ocjenjivačkog posjeta i
        niranju Europske unije i Ugovoru o osnivanju Europske                  pokusa o razmjeni daktiloskopskih podataka,
        zajednice za atomsku energiju, akti institucija, tijelâ,
        uredâ i agencija Unije doneseni prije stupanja Ugovora          DONIJELO JE OVU ODLUKU:
        iz Lisabona na snagu zadržavaju svoje pravne učinke dok
        ne budu stavljeni izvan snage, poništeni ili izmijenjeni                                    Članak 1.
        provedbom Ugovorâ.
                                                                        Mađarska je za potrebe automatiziranog pretraživanja daktilo
                                                                        skopskih podataka u potpunosti provela opće odredbe o zaštiti
(2)     U skladu s time, primjenjuje se članak 25. Odluke
                                                                        podataka iz poglavlja 6. Odluke 2008/615/PUP te ima pravo
        2008/615/PUP i Vijeće mora jednoglasno odlučiti jesu
                                                                        primati i dostavljati osobne podatke u skladu s člankom 9.
        li države članice provele odredbe poglavlja 6. navedene
                                                                        navedene Odluke, od dana stupanja na snagu ove Odluke.
        Odluke.
                                                                                Članak 2.
(3)     Člankom 20. Odluke 2008/616/PUP predviđeno je da se
        odluke iz članka 25. stavka 2. Odluke 2008/615/PUP              Ova Odluka stupa na snagu na dan donošenja.
        moraju donositi na temelju izvješća o ocjeni koje se
        temelji na upitniku. U vezi s automatiziranom
        razmjenom podataka u skladu s poglavljem 2. Odluke
        2008/615/PUP, izvješće o ocjeni mora se temeljiti na            Sastavljeno u Bruxellesu 24. srpnja 2012.
        ocjenjivačkom posjetu i pokusu.
                                                                                Za Vijeće
(4)     U skladu s poglavljem 4. točkom 1.1. Priloga Odluci
        2008/616/PUP, upitnik koji je izradila nadležna radna                                                 Predsjednik
        skupina Vijeća odnosi se na svaku automatiziranu                                                A. D. MAVROYIANNIS
(1) SL L 210, 6.8.2008., str. 1.
(2) SL L 210, 6.8.2008., str. 12.


title: Odluka Komisije od 11. kolovoza 2011. o utvrđivanju sastava i operativnih odredaba Koordinacijske skupine za plin i stavljanju izvan snage Odluke Komisije 2006/791/EZ  Tekst značajan za EGP

text:
               12/Sv. 5

               HR

               Službeni list Europske unije

               124

         32011D0812(01)

               C 236/10

               SLUŽBENI LIST EUROPSKE UNIJE

         ODLUKA KOMISIJE
   od 11. kolovoza 2011.
   o utvrđivanju sastava i operativnih odredaba Koordinacijske skupine za plin i stavljanju izvan snage Odluke Komisije 2006/791/EZ
   (Tekst značajan za EGP)
   (2011/C 236/09)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 994/2010 Europskog parlamenta i Vijeća od 20. listopada 2010. o mjerama zaštite sigurnosti opskrbe plinom i stavljanju izvan snage Direktive Vijeća 2004/67/EZ (1), a posebno njezin članak 12.,
   budući da:

               (1)

               Člankom 12. Uredbe (EU) br. 994/2010, kako bi se olakšala koordinacija mjera u vezi sa sigurnošću opskrbe plinom, uspostavljena je Koordinacijska skupina za plin. Ta bi se Skupina trebala sastojati od država članica, posebno od njihovih nadležnih tijela, kao i Agencije za suradnju energetskih regulatora, Europske mreže operatora transportnih sustava za plin i predstavničkih tijela industrije u pitanju i relevantnih kupaca.

               (2)

               Sigurnost opskrbe plinom zajednička je odgovornost poduzeća za prirodni plin, država članica i Komisije u njihovim područjima aktivnosti i nadležnosti. Osim toga, kupci koji koriste plin za proizvodnju električne energije ili za industrijske namjene mogu također imati važnu ulogu u sigurnosti opskrbe plinom jer mogu odgovoriti na krizu mjerama na strani potražnje. Stoga, kako bi se osiguralo najbolja koordinacija mjera koje se trebaju poduzeti u skladu s Uredbom br. 994/2010, predstavnička tijela industrije u pitanju i relevantnih kupaca trebala bi aktivno sudjelovati u radu Koordinacijske skupine za plin.

               (3)

               Komisija bi u savjetovanju s državama članicama trebala donijeti odluku o sastavu Skupine, osiguravajući njezinu potpunu reprezentativnost i poštovanje pristupa na tri razine koji uključuje prvo relevantna poduzeća za prirodni plin i industriju, zatim države članice na nacionalnoj ili regionalnoj razini i konačno Uniju.

               (4)

               Sljedeća bi se tijela industrije u pitanju trebala smatrati reprezentativnima:

                           —

                           predstavničko europsko udruženje operatora sustava skladišta plina u smislu članka 2. točke 10. Direktive 2009/73/EZ Europskog parlamenta i Vijeća od 13. srpnja 2009. o zajedničkim pravilima za unutarnje tržište prirodnog plina i stavljanju izvan snage Direktive 2003/55/EZ (2) i operatora terminala za UPP u smislu članka 2. točke 12. Direktive 2009/73/EZ,

                           —

                           europsko udruženje industrije opskrbe plinom,

                           —

                           predstavničko međunarodno udruženje proizvođača plina u Europi,

                           —

                           europsko udruženje trgovaca plinom.

               (5)

               Što se tiče relevantnih potrošača, trebalo bi razlikovati četiri glavna sektora potrošača prirodnog plina:

                           —

                           industrijski sektor,

                           —

                           sektor električne energije koji koristi plin kao gorivo,

                           —

                           sektor kućanstva,

                           —

                           sektor daljinskoga grijanja.

               (6)

               Koordinacijska skupina za plin trebala bi djelovati kao savjetnik Komisije kako bi se olakšala koordinacija mjera sigurnosti opskrbe u slučaju izvanrednog stanja na razini Unije ili na regionalnoj razini. Ona je također glavno tijelo s kojim se Komisija savjetuje u okviru uspostavljanja planova prevencije i interventnih planova. Koordinacijska skupina za plin trebala bi pratiti prikladnost i primjerenost mjera koje se poduzimaju u skladu s Uredbom (EU) br. 994/2010 i razmjenjivati sve informacije relevantne za sigurnost opskrbe plinom na nacionalnoj i regionalnoj razini te na razini Unije.

               (7)

               Trebalo bi utvrditi pravila za otkrivanje informacija od strane članova skupine.

               (8)

               Osobni bi se podaci trebali obrađivati u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (3).

               (9)

               Odluku 2006/791/EZ trebalo bi staviti izvan snage,

         ODLUČILA JE:
   Članak 1.
   Sastav Koordinacijske skupine za plin („Skupina”)
   1.   Skupina je sastavljena od sljedećih članova:

               (a)

               države članice, posebno njihova nadležna tijela u smislu članka 2. stavka 2. Uredbe (EU) br. 994/2010;

               (b)

               Agencija za suradnju energetskih regulatora („Agencija”);

               (c)

               Europska mreža operatora transportnih sustava za plin („ENTSO za plin”);

               (d)

               Tajništvo Energetske zajednice;

               (e)

               Gas Infrastructure Europe (GIE) kao predstavničko tijelo operatora sustava skladišta plina i operatora terminala za UPP;

               (f)

               Eurogas;

               (g)

               International Association of the Oil and Gas Producers (OGP, Međunarodno udruženje proizvođača nafte i plina);

               (h)

               European Federation of Energy Traders (EFET, Europska federacija trgovaca energijom);

               (i)

               International Federation of Industrial Energy Consumers (IFIEC Europe, Međunarodna federacija industrijskih potrošača energije);

               (j)

               Eurelectric;

               (k)

               European Consumers' Organisation (BEUC, Europska organizacija potrošača);

               (l)

               Euroheat & Power.

         2.   Svaki član imenuje najviše dva stalna predstavnika i dva zamjenika za sudjelovanje u radu Skupine. Najmanje jedan stalni predstavnik kojeg je imenovala država članica je iz nadležnog tijela. Jedan od stalnih predstavnika koje je imenovala Agencija je direktor. Jedan od stalnih predstavnika koje je imenovao ENTSO za plin je glavni tajnik. Jedan od stalnih predstavnika koje su imenovala predstavnička tijela industrije i korisnika je glavni direktor ili glavni tajnik.
   3.   Ako nadležno tijelo nije nacionalno regulatorno tijelo, države članice osiguravaju dostatnu razmjenu informacija između nadležnog tijela i nacionalnog regulatornog tijela u vezi s aktivnostima Skupine.
   4.   Tijekom izvanrednog stanja na razini Unije, države članice ili na regionalnoj razini, ili u drugim iznimnim situacijama, Komisija može na zahtjev najmanje triju država članica ograničiti sudjelovanje u radu Skupine na predstavnike nadležnih tijela i država članica, i to za vrijeme trajanja čitavog sastanka ili dijela sastanka.
   5.   Tijekom izvanrednog stanja na razini Unije, države članice ili na regionalnoj razini ili u drugim iznimnim situacijama, članovi Skupine mogu zatražiti od Komisije da imenuje više od dva predstavnika iz njihovih nadležnih tijela ili drugih tijela za sudjelovanje u radu Skupine.
   6.   Imena članova kao i imena stalnih predstavnika članova i zamjenika članova Skupine objavljuju se u Registru stručnih skupina Komisije i drugih sličnih subjekata („Registar”) (4).
   7.   Osobni se podaci prikupljaju, obrađuju i objavljuju u skladu s Uredbom (EZ) br. 45/2001.
   Članak 2.
   Zadaće Skupine
   1.   Skupina se uspostavlja kako bi se olakšala koordinacija mjera u vezi sa sigurnošću opskrbe plinom. Komisija se savjetuje sa Skupinom i ona pomaže Komisiji posebno u vezi s pitanjima iz članka 12. stavka 2. Uredbe (EU) br. 994/2010:

               (a)

               sigurnost opskrbe općenito, a posebno u slučaju izvanrednog stanja;

               (b)

               sve informacije koje su relevantne za sigurnost opskrbe plinom na nacionalnoj i regionalnoj razini te na razini Unije;

               (c)

               najbolje prakse i moguće smjernice za sve stranke u pitanju;

               (d)

               razina sigurnosti opskrbe, referentne vrijednosti i metodologije procjene;

               (e)

               nacionalni i regionalni scenariji te scenariji na razini Unije i ispitivanje razina pripravnosti;

               (f)

               procjena planova prevencije i interventnih planova te provedba mjera koje su u njima predviđene;

               (g)

               koordinacija mjera za rješavanje izvanrednog stanja unutar Unije, s trećim zemljama koje su ugovorne stranke Ugovora o osnivanju energetske zajednice i ostalim trećim zemljama;

               (h)

               pomoć koja je potrebna najteže pogođenim državama članicama.

         2.   Kako je navedeno u članku 11. stavku 2. Uredbe (EU) br. 994/2010, Komisija saziva Koordinacijsku skupinu za plin odmah po proglašenju izvanrednog stanja na razini Uniji ili na regionalnoj razini.
   Članak 3.
   Djelovanje
   1.   Skupinom predsjeda predstavnik Komisije („predsjednik”).
   2.   Kako je navedeno u članku 12. stavku 3. Uredbe (EU) br. 994/2010, Komisija redovito saziva Skupinu i prosljeđuje informacije primljene od nadležnih tijela, vodeći računa o tajnosti poslovno osjetljivih informacija.
   3.   U suglasnosti sa službama Komisije, Skupina može osnovati podskupine kako bi proučila posebna pitanja na temelju mandata koji odredi Skupina. Takve se podskupine raspuštaju odmah po ispunjenju njihova mandata.
   4.   Predsjednik može pozvati stručnjake izvan Skupine koji imaju posebna stručna znanja o temi dnevnog reda da sudjeluju u radu Skupine ili podskupine na ad hoc osnovi. Dodatno, predsjednik može dodijeliti status ad hoc ili stalnog promatrača drugim pojedincima ili organizacijama ako one mogu bitno doprinijeti aktivnostima Skupine.
   5.   Informacije dobivene sudjelovanjem u raspravama Skupine ili podskupine ne smiju se otkrivati ako se te informacije, prema mišljenju Komisije ili bilo kojeg drugog člana Skupine, odnose na povjerljiva pitanja. Članovi stručnih skupina i njihovi predstavnici kao i pozvani stručnjaci i promatrači poštuju obveze čuvanja poslovne tajne utvrđene Ugovorima i njihovim provedbenim pravilima, kao i pravila Komisije o sigurnosti u vezi sa zaštitom klasificiranih podataka EU-a utvrđena u Prilogu Odluci Komisije 2001/844/EZ, EZUČ, Euratom (5). U slučaju nepoštovanja navedenih obveza Komisija može poduzeti sve odgovarajuće mjere.
   6.   Sastanci Skupine i njezinih podskupina održavaju se u prostorijama Komisije. Komisija pruža usluge tajništva. Ostale službe Komisije i Europska služba za vanjsko djelovanje mogu biti pozvane na sastanke Skupine i njezinih podskupina ako se pitanja o kojima će se raspravljati izravno odnose na njih.
   7.   Skupina donosi svoj poslovnik na temelju standardnog poslovnika koji sastavlja Komisija.
   8.   Ne dovodeći u pitanje stavak 6. ovog članka, Komisija stavlja sve relevantne radne dokumente na raspolaganje članovima Skupine putem radnog prostora za suradnju s partnerima Europske unije (internetska stranica CIRCA-e) i objavljuje relevantne informacije o aktivnostima koje je provela Skupina tako da ih uključi u registar ili putem poveznice iz registra prema odgovarajućoj internetskoj stranici.
   Članak 4.
   Troškovi sastanaka
   1.   Sudionici u aktivnostima Skupine ne primaju naknadu za pružene usluge.
   2.   Komisija nadoknađuje putne troškove jednog predstavnika svake države članice ili njezinog nadležnog tijela. Navedeni se putni troškovi nadoknađuju u granicama raspoloživih odobrenih sredstava dodijeljenih u okviru godišnjeg postupka raspodjele sredstava.
   Članak 5.
   Stavljanje izvan snage
   Odluka 2006/791/EZ (6) stavlja se izvan snage.

      Sastavljeno u Bruxellesu 11. kolovoza 2011.

            Za Komisiju

         Günther OETTINGER

            Član Komisije

      (1)  SL L 295, 12.11.2010., str. 1.

      (2)  SL L 211, 14.8.2009., str. 36.

      (3)  SL L 8, 12.1.2001., str. 1.

      (4)  Članovi koji ne žele da se njihova imena objave mogu zatražiti odstupanje od ovog pravila. Zahtjev za neobjavljivanje imena člana stručne skupine smatra se opravdanim kada bi objavljivanje moglo ugroziti njegovu sigurnost ili integritet ili nepropisno naštetiti njegovoj privatnosti.

      (5)  SEC(2007) 639 od 25.6.2007.

      (6)  SL L 319, 18.11.2006., str. 49. - 50.


title: 96/207/EZ: Odluka Vijeća od 22. prosinca 1995. o privremenoj primjeni dvaju sporazuma u obliku prihvaćenog zapisnika između Europske zajednice i Socijalističke Republike Vijetnama o trgovini tekstilnim proizvodima i odjevnim predmetima

text:
               11/Sv. 65

               HR

               Službeni list Europske unije

               3

         31996D0207

               L 073/1

               SLUŽBENI LIST EUROPSKE UNIJE

         ODLUKA VIJEĆA
   od 22. prosinca 1995.
   o privremenoj primjeni dvaju sporazuma u obliku prihvaćenog zapisnika između Europske zajednice i Socijalističke Republike Vijetnama o trgovini tekstilnim proizvodima i odjevnim predmetima
   (96/207/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s člankom 228. stavkom 2. prvom rečenicom,
   uzimajući u obzir prijedlog Komisije,
   budući da je Komisija u ime Europske zajednice u pregovorima dogovorila dva sporazuma u obliku prihvaćenog zapisnika o izmjeni postojećeg bilateralnog Sporazuma između Europske ekonomske zajednice i Socijalističke Republike Vijetnama o trgovini tekstilnim proizvodima i odjevnim predmetima parafiranog 15. prosinca 1992., kako je izmijenjen Sporazumom u obliku razmjene pisama parafiranim 20. prosinca 1994.;
   budući da bi se ti bilateralni sporazumi koji su parafirani 11. studenoga 1993. i 1. kolovoza 1995. trebali primjenjivati privremeno, do završetka postupaka potrebnih za njihovo sklapanje, pod uvjetom recipročne privremene primjene od strane Socijalističke Republike Vijetnama,
   ODLUČILO JE:
   Jedini članak
   Sporazumi u obliku prihvaćenog zapisnika između Europske zajednice i Socijalističke Republike Vijetnama o izmjeni Sporazuma između Europske ekonomske zajednice i Socijalističke Republike Vijetnama o trgovini tekstilnim proizvodima i odjevnim predmetima primjenjuju se privremeno, do njihovog formalnog sklapanja, pod uvjetom recipročne privremene primjene od strane Socijalističke Republike Vijetnama.
   Tekstovi tih sporazuma u obliku prihvaćenog zapisnika priloženi su ovoj Odluci.

      Sastavljeno u Bruxellesu 22. prosinca 1995.

            Za Vijeće

            Predsjednik

         L. ATIENZA SERNA


title: 2011/498/EU: Odluka Komisije od 9. kolovoza 2011. o prekidu antidampinškog postupka u vezi s uvozom tris (2-klor-1-metiletil) fosfata podrijetlom iz Narodne Republike Kine

text:
               11/Sv. 131

               HR

               Službeni list Europske unije

               264

         32011D0498

               L 205/35

               SLUŽBENI LIST EUROPSKE UNIJE

         ODLUKA KOMISIJE
   od 9. kolovoza 2011.
   o prekidu antidampinškog postupka u vezi s uvozom tris (2-klor-1-metiletil) fosfata podrijetlom iz Narodne Republike Kine
   (2011/498/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice („Osnovna uredba”), a posebno njezin članak 9.,
   nakon savjetovanja sa Savjetodavnim odborom,
   budući da:
   A.   POSTUPAK

   1.   Pokretanje postupka

               (1)

               Europska komisija (Komisija) je 23. srpnja 2010. putem obavijesti objavljene u Službenom listu Europske unije (obavijest o pokretanju postupka) najavila pokretanje antidampinškog postupka na temelju članka 5. Osnovne uredbe u vezi s uvozom u Uniju tris(2-klor-1-metiletil)fosfata (TCPP) podrijetlom iz Narodne Republike Kine („dotična zemlja” ili „NRK”).

               (2)

               Postupak je pokrenut nakon što je Vijeće europske kemijske industrije (CEFIC) (podnositelj pritužbe) 9. lipnja 2010. podnijelo pritužbu u ime proizvođačâ koji predstavljaju veći dio, u ovom slučaju više od 25 % ukupne proizvodnje TCPP-a u Uniji. Pritužba je sadržavala dokaze o dampingu TCPP-a iz NRK-a i materijalnoj šteti koja iz njega proizlazi, što je smatrano dostatnim za opravdanje otvaranja postupka.

         2.   Stranke na koje se odnosi postupak

               (3)

               Komisija je o pokretanju postupka službeno obavijestila podnositelja pritužbe, ostale poznate proizvođače iz Unije, proizvođače izvoznike, uvoznike i korisnike za koje se zna da se to na njih odnosi, kao i njihova udruženja te predstavnike zemlje izvoznice. Zainteresirane stranke dobile su priliku izraziti svoje stavove u pisanom obliku i zahtijevati raspravu u roku određenom u obavijesti o pokretanju postupka. Svim zainteresiranim strankama koje su to tražile te su pokazale da postoje posebni razlozi da ih se sasluša, odobrena je rasprava.

               (4)

               S obzirom na očigledno velik broj proizvođača izvoznika i uvoznika, odabir uzoraka bio je predviđen u obavijesti o pokretanju postupka za utvrđivanje dampinga i štete u skladu s člankom 17. Osnovne uredbe. Kako bi se Komisiji omogućilo odlučivanje o tome treba li izvršiti odabir uzoraka ili ne te, ako da, sam odabir uzoraka, svi proizvođači izvoznici i uvoznici pozvani su da se jave Komisiji i dostave, kako je navedeno u obavijesti o pokretanju postupka, osnovne podatke o svojim aktivnostima povezanima s dotičnim proizvodom tijekom razdoblja ispitnog postupka (od 1. srpnja 2009. do 30. lipnja 2010.).

               (5)

               Nakon pregleda dostavljenih podataka, a s obzirom na veliki broj uvoznika koji su izrazili spremnost na suradnju, odlučeno je da je u potreban odabir uzoraka za nepovezane uvoznike. S druge strane, s obzirom na ograničeni broj proizvođača izvoznika koji su izrazili spremnost na suradnju, odlučeno je da za njih nije potreban odabir uzoraka.

               (6)

               Šest nepovezanih uvoznika, koji predstavljaju 25 % uvoza u Uniju, pristalo je na uključivanje u uzorak. Dva uvoznika, koji predstavljaju oko 20 % uvoza iz NRK-a i preko 80 % uvoza uvoznika koji su pristali na uključivanje u uzorak, uključeni su u uzorak. U skladu s člankom 17. stavkom 2. Osnovne uredbe, dotične stranke dobile su priliku komentirati odabir uzorka. Nije bilo prigovora na odabir uzorka.

               (7)

               Komisija je poslala upitnike proizvođačima izvoznicima, uvoznicima u uzorku, proizvođačima iz Unije, svim poznatim korisnicima iz Unije i poznatim proizvođačima u analognoj zemlji, Sjedinjenim Američkim Državama (SAD). Primljeni su odgovori na upitnike od četiri izvoznika proizvođača iz NRK-a, jednog proizvođača u analognoj zemlji, četiri proizvođača iz Unije, dva uvoznika u uzorku i 35 korisnika iz EU-a. Međutim, jedan od četiri kineska proizvođača izvoznika dostavio je nepotpun odgovor na upitnik, te se naknadno smatralo da ne surađuje.

               (8)

               Kako bi se proizvođačima izvoznicima u NRK-u omogućilo podnošenje zahtjeva za primjenu tretmana tržišnog gospodarstva (MET) ili individualnog tretmana (IT), ako su tako željeli, Komisija je poslala obrasce za pritužbu proizvođačima izvoznicima koji su se javili u rokovima navedenima u obavijesti o pokretanju postupka. Dvije skupine trgovačkih društava zatražile su primjenu MET-a prema članku 2. stavku 7. Osnovne uredbe, ili IT u skladu s člankom 9. stavkom 5. Osnovne uredbe ako bi ispitni postupak ustanovio da ne zadovoljavaju uvjete za MET. Jedno je trgovačko društvo zatražilo samo IT.

               (9)

               Komisija je tražila i potvrdila sve podatke koje je smatrala neophodnima za utvrđivanje dampinga, nastale štete i interesa Unije. Posjeti radi provjere obavljeni su u poslovnim prostorijama sljedećih trgovačkih društava:

                              proizvođači izvoznici iz NRK-a

                                       —

                                       Albermarle Chemicals (Nanjing), Nanjing, NRK,

                                       —

                                       Jiangsu Yoke Technology Co. Ltd, Yixing, NRK;

                              povezani uvoznici iz Unije:

                                       —

                                       Albemarle Europe, Louvain-La-Neuve, Belgija,

                                       —

                                       Shekoy Chemicals Europe BV, Breda, Nizozemska;

                              proizvođači iz Unije

                                       —

                                       ICL-IP Bitterfeld GmbH, Bitterfeld-Wolfen, Njemačka,

                                       —

                                       LANXESS Deutschland GmbH, Leverkusen, Njemačka,

                                       —

                                       PCC Rokita SA, Brzeg Dolny, Poljska.

               (10)

               S obzirom na potrebu za utvrđivanjem uobičajene vrijednosti za proizvođače izvoznike u NRK-u kojima nije moguće odobriti primjenu MET-a i proizvođača izvoznika koji je zatražio samo IT, provjera s ciljem utvrđivanja uobičajene vrijednosti na temelju podataka iz SAD-a kao analogne zemlje izvršena je u poslovnim prostorijama sljedećeg trgovačkog društva:

                           —

                           ICL-IP America Inc., St Louis, Missouri, SAD.

         2.1.   Razdoblje ispitnog postupka i razmatrano razdoblje

               (11)

               Ispitni postupak dampinga i štete obuhvatio je razdoblje od 1. srpnja 2009. do 30. lipnja 2010. („razdoblje ispitnog postupka” ili „RIP”). Ispitivanje kretanja koja su važna za procjenu štete obuhvatilo je razdoblje od 1. siječnja 2007. do kraja razdoblja ispitnog postupka (razmatrano razdoblje).

         3.   Dotični proizvod i istovjetni proizvod

   3.1.   Dotični proizvod

               (12)

               Dotični proizvod je tris(2-klor-metiletil)fosfat podrijetlom iz NRK-a trenutačno obuhvaćen oznakom KN ex 2919 90 00.
               Proizvod ima broj CUS (Customs and Statistics) 0024577-2. Također se naziva „TCPP”, a poznat je i pod sljedećim nazivima:

                           —

                           2-Propanol, 1-klor, fosfat (3:1),

                           —

                           tris(monokloroizopropil)fosfat (TCMP),

                           —

                           tris(2-kloroizopropil)fosfat (TCIP),

                           —

                           fosforna kiselina, tris(2-klor-1-metiletil)ester,

                           —

                           tris(beta-kloroizopropil)fosfat,

                           —

                           1-klor-2-propanol fosfat (3:1).

               (13)

               Dotični je proizvod zaštitno sredstvo protiv gorenja i uglavnom se koristi u proizvodnji poliuretana (PUR) za građevinarstvo i namještaj.

         3.2.   Istovjetni proizvod

               (14)

               Ispitni je postupak pokazao da TCPP koji se proizvodi i prodaje na domaćem tržištu u NRK-u i TCPP uvezen u Uniju iz NRK-a te onaj koji se proizvodi i prodaje na domaćem tržištu u SAD-u, koji je poslužio kao analogna zemlja, kao i TCPP koji u Uniji proizvode i prodaju proizvođači iz Unije, imaju jednaka osnovna fizička, kemijska i tehnička svojstva i upotrebe. Stoga se ti proizvodi smatraju istovjetnima u smislu članka 1. stavka 4. Osnovne uredbe.

         4.   Privremeni nalazi i daljnji postupak

               (15)

               Komisija je 27. travnja 2011. zainteresiranim stranama dostavila obavijest u kojoj su navedeni privremeni nalazi u vezi s ovim postupkom. S obzirom na potrebu detaljnijeg ispitivanja određenih obilježja ispitnog postupka, smatralo se prikladnim nastaviti ispitni postupak bez uvođenja privremenih mjera. Sve stranke imale su priliku dostaviti odgovarajuće dokaze i komentare o privremenim nalazima. Strankama koje su to zatražile također je omogućena rasprava. Komisija je nastavila tražiti i provjeravati sve podatke koje je smatrala potrebnima za svoje konačne nalaze.

         B.   POVLAČENJE ZAHTJEVA I PREKID POSTUPKA

               (16)

               Pismom od 16. lipnja 2011. upućenim Komisiji, podnositelj pritužbe službeno je povukao svoju pritužbu.

               (17)

               U skladu s člankom 9. stavkom 1. Osnovne uredbe, postupak se može prekinuti kada se pritužba povuče, osim ako bi takav prekid bio protivan interesu Unije.

               (18)

               Komisija je smatrala da ovaj postupak treba prekinuti, jer ispitni postupak nije doveo ni do kakvih razmatranja koja pokazuju da takav prekid ne bi bio u interesu Unije. Zainteresirane stranke obaviještene su na odgovarajući način i dana im je mogućnost iznošenja komentara. Međutim, nisu primljeni nikakvi komentari koji bi mogli promijeniti ovu odluku.

               (19)

               Stoga Komisija zaključuje da antidampinški postupak u vezi s uvozom u Uniju tris(2-klor-1-metiletil)fosfata podrijetlom iz NRK-a treba prekinuti bez uvođenja mjera,

         DONIJELA JE OVU ODLUKU:
   Članak 1.
   Prekida se antidampinški postupak u vezi s uvozom tris(2-klor-1-metiletil)fosfata podrijetlom iz Narodne Republike Kine trenutačno obuhvaćenim oznakom KN ex 2919 90 00.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 9. kolovoza 2011.

            Za Komisiju

            Predsjednik

         José Manuel BARROSO


title: 2014/301/EU: Odluka Vijeća od 19. svibnja 2014. o sklapanju Aranžmana između Europske unije i Kraljevine Norveške o načinima njezina sudjelovanja u Europskom potpornom uredu za azil

text:
               27.5.2014

               HR

               Službeni list Europske unije

               L 157/33

         ODLUKA VIJEĆA
   od 19. svibnja 2014.
   o sklapanju Aranžmana između Europske unije i Kraljevine Norveške o načinima njezina sudjelovanja u Europskom potpornom uredu za azil

      (2014/301/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 74. i članak 78. stavke 1. i 2., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2014/204/EU (1), Aranžman između Europske unije i Kraljevine Norveške o načinima njezina sudjelovanja u Europskom potpornom uredu za azil Komisija je potpisala dana 19. ožujka 2014., podložno njegovu sklapanju.

               (2)

               Aranžman bi trebalo odobriti.

               (3)

               Kako je navedeno u uvodnoj izjavi 21. Uredbe (EU) br. 439/2010 Europskog parlamenta i Vijeća (2), Ujedinjena Kraljevina i Irska sudjeluju u Uredbi i obvezane su njome. One bi stoga trebale primijeniti članak 49. stavak 1. Uredbe (EU) br. 439/2010 sudjelujući u donošenju ove Odluke. Ujedinjena Kraljevina i Irska stoga sudjeluju u ovoj Odluci.

               (4)

               Kako je navedeno u uvodnoj izjavi 22. Uredbe (EU) br. 439/2010, Danska ne sudjeluje u Uredbi i nije njome obvezana. Danska stoga ne sudjeluje o ovoj Odluci,

         DONIJELO JE OVU ODLUKU:
   Članak 1.
   Ovime se u ime Unije odobrava Aranžman između Europske unije i Kraljevine Norveške o načinima njezina sudjelovanja u Europskom potpornom uredu za azil (3).
   Članak 2.
   Predsjednik Vijeća u ime Europske unije podnosi obavijest iz članka 13. stavka 1. Aranžmana (4).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 19. svibnja 2014.

            Za Vijeće

            Predsjednik

         A. TSAFTARIS

      (1)  Odluka Vijeća 2014/204/EU od 11. veljače 2014. o potpisivanju, u ime Unije, Aranžmana između Europske unije i Kraljevine Norveške o načinima njezina sudjelovanja u Europskom potpornom uredu za azil (SL L 109, 12.4.2014., str. 1.).

      (2)  Uredba (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (SL L 132, 29.5.2010., str. 11.).

      (3)  Tekst Aranžmana objavljen je u SL L 109, 12.4.2014., str. 3., zajedno s odlukom o njegovu potpisivanju.

      (4)  Datum stupanja na snagu Aranžmana objavit će Glavno tajništvo Vijeća u Službenom listu Europske unije.


title: 2014/713/EU: Odluka Komisije оd 13. listopada 2014. o uspostavi godišnjih popisa prioriteta za razvoj mrežnih kodeksa i smjernica za 2015.  Tekst značajan za EGP

text:
               14.10.2014

               HR

               Službeni list Europske unije

               L 296/28

         ODLUKA KOMISIJE
   оd 13. listopada 2014.
   o uspostavi godišnjih popisa prioriteta za razvoj mrežnih kodeksa i smjernica za 2015.
   (Tekst značajan za EGP)

      (2014/713/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 714/2009 Europskog parlamenta i Vijeća od 13. srpnja 2009. o uvjetima za pristup mreži za prekograničnu razmjenu električne energije i stavljanju izvan snage Uredbe (EZ) br. 1228/2003 (1) (dalje u tekstu: „Uredba o električnoj energiji”), a posebno njezin članak 6. stavak 1.,
   uzimajući u obzir Uredbu (EZ) br. 715/2009 Europskog parlamenta i Vijeća od 13. srpnja 2009. o uvjetima za pristup mrežama za transport prirodnog plina i stavljanju izvan snage Uredbe (EZ) br. 1775/2005 (2) (dalje u tekstu: „Uredba o plinu”), a posebno njezin članak 6. stavak 1.,
   budući da:

               (1)

               Razvoj i provedba mrežnih kodeksa i smjernica važne su mjere koje je potrebno poduzeti kako bi se postigla potpuna integracija unutarnjeg energetskog tržišta. Trećim energetskim paketom uspostavljen je institucijski ustroj za razvoj mrežnih kodeksa s ciljem usklađivanja, prema potrebi, tehničkih, operativnih i tržišnih pravila za električne i plinske mreže. U tom institucionalnom ustroju ključnu ulogu ima rad Agencije za suradnju energetskih regulatora (ACER), Europske mreže operatera prijenosnih sustava (ENTSO) i Europske komisije u bliskoj suradnji sa svim relevantnim dionicima na razvoju mrežnih kodeksa. Područja za koja se mogu razviti mrežni kodeksi utvrđena su člankom 8. stavkom 6. Uredbe o električnoj energiji i Uredbe o plinu.

               (2)

               Unatoč mogućnosti razvoja mrežnih kodeksa u skladu s postupkom utvrđenim u člancima 6. i 8. Uredbe o električnoj energiji i Uredbe o plinu, Komisija može i sama izraditi smjernice te pokrenuti postupak donošenja kako bi one postale pravno obvezujuće. Područja za koja se mogu razviti smjernice utvrđena su člankom 18. stavcima 1., 2. i 3. Uredbe o električnoj energiji te člankom 23. stavkom 1. Uredbe o plinu.

               (3)

               Kao prvi korak prema obvezujućim europskim mrežnim kodeksima Komisija mora utvrditi popis područja koja treba uključiti u razvoj mrežnih kodeksa, u skladu s člankom 6. stavkom 1. Uredbe o električnoj energiji i Uredbe o plinu. Prije određivanja godišnjih prioriteta Europska komisija mora se savjetovati s ACER-om, ENTSO-om i drugim relevantnim dionicima. U ovoj se odluci navode prioriteti koje je Komisija utvrdila na temelju ishoda javnog savjetovanja.

               (4)

               Usklađena pravila za plin o postupcima upravljanja zagušenjem, dodjeli kapaciteta i uravnoteženju već su donesena 2012. i 2013.

               (5)

               Javno savjetovanje u skladu sa zahtjevima iz članka 6. stavka 1. Uredbe o električnoj energiji i Uredbe o plinu provedeno je od 26. veljače do 9. svibnja 2014. Komisija je primila 20 odgovora (3), uključujući odgovor ENTSOE-a. ACER i ENTSOG nisu dostavili odgovore na javno savjetovanje. U javnom savjetovanju većina dionika izrazila je potporu već započetom određivanju prioriteta rada te naglasila važnost pravilne i dobro koordinirane provedbe donesenih mrežnih kodeksa i smjernica. Uz to, ACER je 3. lipnja 2014. obavijestio Komisiju da, prema njegovim pripremnim radnjama (4) o nužnosti postojanja usklađenih pravila za trgovanje plinom povezanih s tehničkim i operativnim odredbama o uslugama pristupa mreži i uravnoteženju sustava, ta pravila trenutačno nisu potrebna.

               (6)

               Uvažavajući odgovore dionika i uzimajući u obzir različite mjere potrebne kako bi se osigurala potpuna integracija unutarnjeg energetskog tržišta te činjenicu da će za provedbu mrežnih kodeksa i smjernica biti potrebna znatna sredstva svih relevantnih strana, uključujući Komisiju, ACER i ENTSO, Komisija je odlučila ne dodavati nikakva nova područja godišnjem popisu prioriteta za plin za 2015., već ukloniti predložena pravila za trgovanje.

               (7)

               Konačno, Komisija je odlučila ponovno uvrstiti usklađena pravila o interoperabilnosti i razmjeni podataka u godišnji popis prioriteta za plin za 2015., jer će se taj mrežni kodeks konačno donijeti tek početkom 2015., umjesto krajem 2014., kako je prvotno predviđeno. Komisija je odlučila ponovno uvrstiti u godišnji popis prioriteta za električnu energiju za 2015. usklađena pravila o i) operativnoj sigurnosti, ii) operativnom planiranju i rasporedu, iii) dodjeli kapaciteta i upravljanju zagušenjem, uključujući upravljanje za tržišta sljedećeg dana i dnevna tržišta, s izračunom kapaciteta, iv) zahtjevima za spajanje na mrežu primjenjivima na generatore i v) spajanju na strani potražnje. Dok je prvotno bio predviđen dovršetak donošenja tih pravila tijekom 2014., analizom koju je provela Komisija te odgovorima na javno savjetovanje utvrđena je potreba za daljnjim izmjenama te bi stoga i njih trebalo uvrstiti u popis za 2015.,

         DONIJELA JE OVU ODLUKU:
   Članak 1.
   Za potrebe izrade usklađenih pravila za
         električnu energiju
       Komisija utvrđuje ovaj godišnji popis prioriteta za 2015.:

               —

               pravila o spajanju na mrežu:

                           —

                           pravila o zahtjevima za spajanje na mrežu primjenjivima na generatore (Komisija je započela postupak donošenja),

                           —

                           spajanje na strani potražnje (Komisija je započela postupak donošenja),

                           —

                           pravila o spajanju na sustav prijenosa istosmjerne struje visokog napona (potrebno je dovršiti mrežni kodeks i započeti postupak donošenja),

               —

               pravila o upravljanju sustavima:

                           —

                           pravila o kontroli opterećenja i frekvencije i o rezervama (Komisija je započela postupak donošenja),

                           —

                           pravila o zahtjevima i postupcima u hitnim slučajevima (potrebno je dovršiti mrežni kodeks i započeti postupak donošenja),

                           —

                           pravila o operativnoj sigurnosti (Komisija je započela postupak donošenja),

                           —

                           pravila o operativnom planiranju i rasporedu (Komisija je započela postupak donošenja),

               —

               pravila o dodjeli kapaciteta i upravljanju zagušenjem, uključujući upravljanje za tržišta sljedećeg dana i dnevna tržišta, s izračunom kapaciteta (Komisija je započela postupak donošenja),

               —

               pravila o uravnoteženju, uključujući mrežna pravila o rezervnoj električnoj energiji (potrebno je dovršiti mrežni kodeks i započeti postupak donošenja),

               —

               pravila o dugoročnoj dodjeli kapaciteta (unaprijed) (Komisija je započela postupak donošenja),

               —

               pravila o usklađenim strukturama tarifa za prijenos (pripremne radnje ACER-a radi izrade okvirnih smjernica (5)).

         Članak 2.
   Za potrebe izrade usklađenih pravila za
         plin
       Komisija utvrđuje ovaj godišnji popis prioriteta za 2015.:

               —

               pravila o interoperabilnosti i razmjeni podataka (Komisija je započela postupak donošenja),

               —

               pravila o zahtjevima i postupcima u hitnim slučajevima (potrebno je dovršiti mrežni kodeks i započeti postupak donošenja),

               —

               pravila o pristupu na razini EU-a, temeljenom na tržištu, dodjeli kapaciteta „u novogradnji” za prijenos plina (potrebno je dovršiti prijedlog o izmjenama mrežnog kodeksa za mehanizme dodjele kapaciteta i započeti postupak donošenja).

         Članak 3.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 13. listopada 2014.

            Za Komisiju

            Predsjednik

         José Manuel BARROSO

      (1)  SL L 211, 14.8.2009., str. 15.

      (2)  SL L 211, 14.8.2009., str. 36.

      (3)  Odgovori su objavljeni na internetskoj stranici http://ec.europa.eu/energy/gas_electricity/consultations/20140509_network_code_en.htm

      (4)  Te su pripremne radnje predviđene Odlukom Komisije 2013/442/EU o godišnjem popisu prioriteta za 2014. (SL L 224, 22.8.2013., str. 14.).

      (5)  U pogledu pravila o poticajima za ulaganja, Uredbom o TEN-E-u, a posebno njezinim člankom 13., predviđena su pravila kojima se osigurava da se infrastrukturnim projektima od zajedničkog interesa u području plina i električne industrije dodjeljuju odgovarajući poticaji. U tom kontekstu Uredbom o TEN-E-u utvrđeni su sljedeći zadaci:

               —

               svako nacionalno regulatorno tijelo treba ACER-u dostaviti svoju metodologiju i kriterije primijenjene u procjeni ulaganja i s njima povezanih većih rizika, ako postoje, do 31. srpnja 2013.,

               —

               ACER treba omogućiti razmjenu dobre prakse i dati preporuke do 31. prosinca 2013.,

               —

               svako nacionalno regulatorno tijelo dužno je objaviti svoju metodologiju i kriterije primijenjene u procjeni ulaganja i s njima povezanih većih rizika do 31. ožujka 2014.
               Na temelju podataka dobivenih iz prethodnih zadataka Europska komisija odlučit će je li potrebno izdati pravno obvezujuće smjernice.